
PATVIRTINTA
Vilniaus universiteto studijų prorektoriaus
2024 m. kovo 27 d. įsakymu Nr. R-147
(Vilniaus universiteto studijų prorektoriaus
[bookmark: Text1][bookmark: Text2]2026 m.                     d. įsakymo Nr. R-      redakcija)
 
LABDAROS IR PARAMOS FONDO „ATEIČIAI“ VARDINĖS STIPENDIJOS SKYRIMO VILNIAUS UNIVERSITETO STUDENTAMS NUOSTATAI
 
I SKYRIUS
BENDROSIOS NUOSTATOS

[bookmark: _Hlk160565368]1. Labdaros ir paramos fondo „Ateičiai“ vardinės stipendijos skyrimo Vilniaus universiteto studentams nuostatai (toliau – Nuostatai) reglamentuoja Labdaros ir paramos fondo „Ateičiai“ vardinės stipendijos (toliau – Stipendija) skyrimo tvarką ir kandidatų Stipendijai gauti (toliau – Kandidatai) atrankos kriterijus.
2. Stipendiją, atsižvelgiant į Labdaros ir paramos fondo „Ateičiai“ ir Vilniaus universiteto (toliau – Universitetas) bendradarbiavimą, steigia savo iniciatyva Labdaros ir paramos fondas „Ateičiai“  (toliau – Steigėjas). Ji mokama iš Steigėjo lėšų, pervestų Universitetui į atsiskaitomąją sąskaitą kaip parama, pagal Paramos sutartį.
3. Nuostatai parengti vadovaujantis Universiteto stipendijų nuostatais ir jiems neprieštarauja.
4. Stipendijos tikslas – skatinti Universiteto studentus  už visuomeninę veiklą (projektus ir iniciatyvas), orientuotą į aplinkos apsaugą, atsakingą vartojimą, klimato kaitos mažinimą.
5. Stipendija yra vienkartinė, kurios skiriamas dydis vienam studentui – ne mažiau nei 100,00 (vienas šimtas eurų ir 00 ct) EUR, bet ne daugiau kaip 500,00 EUR (penki šimtai eurų ir 00 ct). Tikslus skiriamų stipendijų dydis ir skaičius nustatomas stipendijų skirstymo metu pagal turimų stipendijos lėšų fondo (toliau – Fondas) dydį. Fondą sudaro:
5.1. Steigėjo skiriama suma – 1 500,00 EUR (vienas tūkstantis penki šimtai eurų ir 00 ct);
5.2. lėšos, surinktos Steigėjo iš gyventojų pajamų mokesčio dalies paramai (toliau – GPM parama) už 2024 metų laikotarpį;
5.3. ankstesniais metais nepanaudotos Fondo lėšos, surinktos iš GPM paramos.
6. Stipendija mokama ne anksčiau nei paskirstomos 1,2 proc. GMP paramos lėšos Steigėjui. 

II SKYRIUS
STIPENDIJOS SKYRIMO TVARKA IR KANDIDATŲ STIPENDIJAI GAUTI ATRANKOS KRITERIJAI

7. Konkursas Stipendijai gauti (toliau – Konkursas) skelbiamas balandžio mėnesį. Informacija apie Konkursą ir kita aktuali informacija apie Stipendiją talpinama Universiteto interneto svetainėje ir / ar Steigėjo interneto svetainėje, taip pat Steigėjo socialinio tinklo „Facebook“ paskyrose. Informacija taip pat gali būti viešinama Universiteto ir / ar Steigėjo informaciniuose leidiniuose.
8. Konkurse gali dalyvauti studentai, atitinkantys šiuos kriterijus:
8.1. paraiškos teikimo metu studijuoja Universiteto pirmos, antros, trečios pakopos, profesinių pedagogikos arba vientisųjų studijų programose;
8.2. turi ne mažesnę kaip 1 mėnesio patirtį prisidedant prie jaunimo, studentų, visuomenės pilietinio aktyvumo ir pilietiškumą skatinančių iniciatyvų;
8.3. visuomeninę (savanorišką) veiklą vykdė laikotarpiu tarp 2024 sausio 1 d. ir 2026 sausio 31 d.
8.4. nuo 2025 m. sausio 1 d. nėra gavę Universiteto vienkartinės tikslinės, vardinės ar kitos stipendijos už tą pačią veiklą, už kurią pretenduojama gauti Stipendiją pagal šiuos Nuostatus.
9. Kandidatai turi iki einamųjų metų gegužės 15 d. Universiteto informacinėje sistemoje pateikti:
9.1. prašymą skirti Stipendiją „Dėl vardinės stipendijos skyrimo“;
9.2. prašymo skirti Stipendiją priedą (Nuostatų priedas);
9.3. dokumentus, įrodančius Kandidato visuomeninės (savanoriškos) veiklos, orientuotos į aplinkos apsaugą, atsakingą vartojimą, klimato kaitos mažinimą (savanoriškos veiklos sutartį, dalyvavimo kompetencijos kėlimo renginiuose pažymėjimus, kt.); 
9.4. Organizacijos, kurioje buvo vykdoma visuomeninė (savanoriška) veikla, rekomendaciją (parengtą laisva forma, kurioje atsispindėtų Kandidato pagrindinės vykdytos veiklos, pasiekti rezultatai, sukurta pridėtinė vertė);
10. Stipendijai skirti Universiteto studijų prorektoriaus įsakymu sudaroma vertinimo komisija (toliau – Komisija). Komisija sudaroma iš 3 narių – 1 Steigėjo atstovo, 1 Universiteto atstovo ir 1 Universiteto studentų atstovybės atstovo.
11. Komisijos nariams už darbą vertinimo veikloje nėra papildomai atlyginama.
12. Komisija, gavusi Kandidatų paraiškas, iki einamųjų metų gegužės 31 d. nustato siūlomus Stipendijų gavėjus ir Stipendijos dydžius pagal šiuos kriterijus:
12.1.  turimos visuomeninės veiklos patirties trukmė;
12.2. sukurta pridėtinė vertė vykdant visuomeninę veiklą;
12.3. gebėjimas įsivardinti visuomeninės veiklos metu įgytas kompetencijas;
12.4. gebėjimas įsivardinti savanoriškos veiklos asmenines naudas ateities veikloms.
13. Komisijos sprendimas priimamas paprasta balsų dauguma ir yra įforminamas protokolu, kurį pasirašo visi Kandidatus vertinę Komisijos nariai.
 
III SKYRIUS
STIPENDIJOS MOKĖJIMO TVARKA 

14. Vadovaujantis Komisijos posėdžio protokole nurodytu sprendimu, Stipendija skiriama studentui Rektoriaus ar jo įgalioto prorektoriaus įsakymu ir yra pervedama į Stipendijos gavėjo asmeninę banko sąskaitą.
15. Stipendija neišmokama arba jos mokėjimas yra nutraukiamas, jeigu Stipendijos gavėjas: nutraukia studijas, yra pašalinamas iš Universiteto, studentui paskirta nuobauda, numatyta Universiteto studijų nuostatuose.
16. Bet kuriuo Nuostatų 15 punkte numatytu atveju Stipendijos skyrimas ar mokėjimas nutraukiamas Rektoriaus ar jo įgalioto prorektoriaus įsakymu Padalinio vadovo teikimu.
17. Nutraukus Stipendijos mokėjimą, likusių neišmokėtų piniginių lėšų panaudojimo klausimas sprendžiamas Steigėjo ir Universiteto atskiru susitarimu.
18. Tas pats studentas už tas pačias veiklas gali gauti Stipendiją tik vieną kartą.
19. Studentas, gavęs Stipendiją, nepraranda galimybės gauti valstybės ar kitokios nacionaliniuose ar Universiteto teisės aktuose numatytos stipendijos dėl kitų atliktų veiklų.
 
IV SKYRIUS
BAIGIAMOSIOS NUOSTATOS

20. Nuostatai įsigalioja patvirtinus juos Universiteto teisės aktų nustatyta tvarka.
21. Nuostatai galioja iki Paramos sutarties galiojimo pabaigos, išskyrus atvejus, kai Nuostatuose numatyta kita galiojimo trukmė.

________________________

Labdaros ir paramos fondo „Ateičiai“ vardinės stipendijos skyrimo Vilniaus universiteto studentams nuostatų 
priedas

PRAŠYMO
DĖL LABDAROS IR PARAMOS FONDO „ATEIČIAI“ VARDINĖS STIPENDIJOS SKYRIMO PRIEDAS

	Vardas, pavardė

	 

	Studijų knygelės numeris (LSP numeris)

	 

	Kontaktinis el. paštas

	 

	Kontaktinis tel. numeris

	 


 
	Kokiose organizacijose, įstaigose, kt. vykdėte visuomenines (savanoriškas) veiklas?

	 


 
	Kiek laiko vykdėte visuomenines (savanoriškas) veiklas? (mėn.)

	 


 
	Aprašykite savo motyvaciją gauti stipendiją. Kokią pridėtinę vertę jaučiatės sukūrę? Kokias kompetencijas jaučiatės įgiję ir kur ketinate jas pritaikyti? Kokias tolimesnes visuomenines veiklas esate numatę ? (iki 500 ž.)

	 


 
	

	 


 
☐ Teikdamas šį prašymą, patvirtinu, kad nuo 2025 m. sausio 1 d. nesu gavęs(-usi) Vilniaus universiteto vienkartinės tikslinės, vardinės ar kitos stipendijos už tą pačią veiklą, už kurią pretenduojama gauti Stipendiją pagal Nuostatus.
Pridedami dokumentai:
☐ Dokumentai, įrodantys visuomeninės (savanoriškos) veiklos patirtį;
☐  Organizacijos, kurioje buvo vykdoma visuomeninė (savanoriška) veikla, rekomendacija.


(vardas, pavardė)                                                                            	                  	(parašas) 
